Salamína

Salamína (gresk Σαλαμίνα, i antikken Σαλαμίς, Salamís) er den største av Dei saroniske øyane i Saroniabukta i Hellas, om lag 2 km utanfor Pireus. Øya er ein kommune i periferieininga Øyane i periferien Attikí.

Paloúkia er den største hamna, den nest største i Hellas etter Pireus. Namnet «Salamis» kjem sannsynlegvis frå Salam (chalam), som tyder 'fred' eller 'ro' og som vart nemnd av Homer. Ho kan òg ha vore kalla opp etter mor til Kykreos. Kykreos var den første kongen på øya.

Historie
mini|venstre|Kart over Slaget ved Salamína.

Salamína er kjend for slaget ved Salamis, og skal i følgje gresk mytologi vere fødestaden til Ajax og Euripides, som visstnok vart fødd same dag som slaget ved Salamis. I moderne tider har ho vore hovudkvarter for den greske marinen. Hamna vart bomba av tyske Luftwaffe i 1941, som sokk dei greske slagskipa «Kilkis» og «Lemnos».

Folketalet auka etter den andre verdskrigen og den greske borgarkrigen, men forstadshus kom først seinare i 1970-åra. Byområdet voks på 1980- og 1990-talet til dei sentrale og vestlege delane av øya, medan det vart bygd luksusbustader i nord, i vest og i sør.

 Administrativ inndeling 
mini|venstre|Den tidlegare kommunen Salamína, no kommunaleininga Salamína
Heile øya er i dag ein kommune etter at ein i 2011 slo saman dei tidlegare kommunane
 Salamína
 Ambelákia
Dei to tidlegare kommunane er no kommunaleiningar.

Ved folketeljinga i 2021 hadde kommunen 37 220 innbyggjarar, medan kommunaleininga Salamína hadde 30 235 og tettstaden med same namn 24 537 innbyggjarar.

Byar og tettstader
Dei største byane og tettstadene i kommunen er:
 Tettstad  Kommunaleining  Folketal 2011Folketeljing 2011, revidert  Folketal 2021Folketeljing 2021 Salamína  Salamína  25 370  24 537 Ambelákia  Ambelákia  4 710  4 530 Eándio  Salamína  4 860  4 390 Selínia  Ambelákia  2 509  2 376 Stenó  Ambelákia  198  239

Dei andre busetnadene på øya er:

Småøyar i kommunen:
 Ájos Jeórjios (0)
 Arpidóni (0)
 Léros (0)
 Makrónisos (0)
 Megáli Kýra (0)
 Mikrí Kýra (0)
 Revythoúsa (0)
 Gaidoúri (0)
 Kanákia (0)
 Péra (0)
 Peristéria (0)
 Trínisa (0)
 Atalándi (0)

 Referansar 

 Kjelder 
Denne artikkelen bygger på «Salamis Island» frå ,  den 24. juli 2007.  


 Bakgrunnsstoff 
 Offisiell nettside

Salamina
Salamina
Salamina
Salamina
Salamina